Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israelin joukot suorittivat terrorismin vastaisia toimia -
Juudeassa, Samariassa ja Jordaninlaaksossa.
Israel suostui USA:n pyyntöön lykätä julkilausumaa, -
jossa tuomitaan palestiinalaishallinnon maksamat palkkiot -
juutalaisia murhanneille terroristeille.
Iran ja Venäjä tuomitsivat -
Israelin iskut Iranin terrorikohteisiin Syyriassa.
IDF, tiedustelupalvelu ISA ja rajapoliisin erikoisjoukot -
suorittivat viime yönä mittavia terrorismin vastaisia toimia -
Länsirannan Juudeassa, Samariassa ja Jordaninlaaksossa -
ja pidättivät 16 terrorismista epäiltyä henkilöä.
Joukkojen operoidessa Azunin kylässä
paikalliset nuoret heittelivät räjähteitä kohti Israelin joukkoja, -
jotka vastasivat joukkojenhajotuskeinoin.
Aqbat Jaberin kylässä paikalliset militantit heittivät räjähteitä -
ja avasivat tulen Israelin joukkoja vastaan, jotka vastasivat tulitukseen.
Shuqbassa puolestaan heitettiin Molotovin coctaileja -
kylästä poistumassa olleita IDF:n panssaroituja ajoneuvoja kohti.
Onneksi Israelin joukoissa ei tullut tietoon henkilövahinkoja -
missään näistä tapauksista. Muihin aiheisiin.
Israel on tiettävästi luvannut USA:lle lykätä kansainvälistä julkilausumaa, -
jossa tuomitaan palestiinalaishallinnon käytäntö maksaa palkkioita -
israelilaisia ja juutalaisia murhanneille terroristeille -
ja näiden perheille. "Terroristi- stipendit" tarkoittavat palkkioita, -
joita lännen tukema palestiinalaishallinto -
maksaa kuukausittain terroristeille -
sen mukaan, kuinka monta uhria näiden tekemissä iskuissa on tullut.
Eli mitä enemmän juutalaisia terroristi murhaa, sitä suurempi palkkio -
maksetaan joko hyökkääjälle itselleen tai hänen perheelleen, -
mikäli terroristi itse on kuollut iskua tehdessään.
USA:n kongressi hyväksyi Tel Avivissa vuonna 2016 terrori-iskussa kuolleen -
amerikkalaissotilaan kunniaksi esitetyn Taylor Force Act -lain.
Laissa säädetään, että Yhdysvallat ei tue palestiinalaishallintoa -
niin kauan kuin terrorististipendien maksukäytäntö jatkuu.
Silloinen presidentti Donald Trump hyväksyi lain 23.3.2018.
Sen seurauksena -
USA leikkasi noin kolmanneksen tuestaan palestiinalaishallinnolle.
Israelin ulkoministeri Eli Cohen laati Taylor Force Act -lakiin nojaavan -
kansainvälisen julkilausuman, jossa tuomitaan terroristien palkkiot.
Julkilausuma oli määrä julkaista aiemmin tällä viikolla.
Lausumassa todetaan, -
että palestiinalaishallinto on ainoa paikka maailmassa, -
joka kannustaa juutalaisten murhaamiseen. "Käytäntö on -
rikollinen ja tuomittava, eikä sille löydy vastinetta muualla maailmassa."
Tarkkaan ottaen maailmassa on useita maita, kuten Iran ja Jemen, -
jotka vaativat ja edistävät avoimesti -
juutalaisten ja israelilaisten tappamista. Merkittävin ero on se, -
että palestiinalaishallinnon pääasiallinen rahoitus -
tulee EU:lta ja Yhdysvalloilta.
Israelin ulkoministeriön valmistellessa julkilausumaa -
Bidenin hallinto viestitti Israelille ryhtyvänsä toimiin, -
jotta palestiinalaishallinnon palkkionmaksut terroristeille loppuvat.
Ulkoministeri Eli Cohen -
päätti sen johdosta lykätä lausuman julkaisemista toistaiseksi.
Samalla todettiin, että jos USA:n hallinnon toimet eivät tuota tulosta, -
Israel jatkaisi aloitteen eteenpäin viemistä.
Muihin aiheisiin. Israelissa ministerikomitea keskusteli -
siviilisektorin varautumisesta hätätilanteisiin.
Keskustelujen keskiössä olivat maanjäristykset.
Ministerikomitea, jonka vastuulla ovat -
siviilisektorin hätätilanteita koskevat valmistelutoimet, -
piti ensimmäisen kokouksensa. Päähuomio oli maanjäristyksissä.
Israel sijaitsee Syyrian―Afrikan repeämävyöhykkeellä, -
mikä tarkoittaa sitä, että jotkin paikat ovat väistämättä vaarassa.
Keskitymme kahteen pääasiaan. Ensimmäinen on se, -
että varoitamme ja ohjeistamme kansalaisia maanjäristysten varalta.
Marraskuussa järjestetään suurharjoitus.
Toinen asia on, että toteutamme ennaltaehkäiseviä toimia -
vahvistamalla rakenteita vaarallisimmissa paikoissa.
Perustimme tätä asiaa käsittelevän pääjohtajakomitean, joka toimii -
puolustusministereiden ja muiden ministereiden johdolla.
Olen itsekin siinä mukana. Tärkeintä on huolehtia Israelin varautumisesta -
maanjäristyksiin ja muihin onnettomuuksiin.
Asianmukaisella varautumisella voidaan merkittävästi vähentää -
tuhoja ja niiden hintaa. Me pystymme siihen.
Israelin puolustusministeri korosti sitä, -
että kymmenettuhannet rakennukset ovat vaarassa, -
koska niitä ei ole rakennettu kestämään maanjäristyksiä.
Kymmenettuhannet rakennukset vaativat toimia, -
jotta ihmiset eivät hätätilanteissa jää niihin loukkuun.
Puolustusministeriö ja muut virastot tietävät, mitä tehdä, -
ja teemme kaiken tarvittavan. Toivottavasti tulosta syntyy.
Tämä on hyvä uutinen israelilaisille, -
koska asialle ei ole tehty mitään vuosikausiin.
Israelilaisgeologit ovat jo vuosia varoittaneet viranomaisia, -
että suuren ja tuhoisan maanjäristyksen sattuminen Israelissa
on vain ajan kysymys.
Sitten YK:n päämajaan New Yorkiin.
Turvallisuusneuvosto keskusteli Lähi-idän tilanteesta -
keskittyen erityisesti ulkomaisten asevoimien läsnäoloon Syyriassa.
Kokouksessa Venäjän YK-lähettiläs vaati -
kaikkien kansainvälisten joukkojen vetämistä Syyriasta.
Venäjän lähettiläs tuomitsi lisäksi Israelin toistuvat iskut Syyriaan -
ja vaati niiden välitöntä lopettamista,-
jotta Syyrian konflikti saadaan päättymään.
Tuemme Syyrian viranomaisten oikeutettuja vaatimuksia siitä, -
että kaikki laittomasti Syyriassa olevat asevoimat -
on vedettävä alueelta. Katsomme, että Syyrian tilanne -
voidaan vakauttaa kestävällä tavalla ainoastaan siten, -
että ulkomaisten joukkojen sotilaallinen läsnäolo -
sekä Syyrian alueellisen koskematto- muuden loukkaukset loppuvat.
Myös Israelin ilmavoimien toistuvien ilmaiskujen on loputtava ehdoitta.
Viimeisin tällainen isku osui Damaskoksen liepeille juuri eilen.
Kyseessä oli 22. isku tänä vuonna. Pidämme erittäin valitettavana -
Syyrian ja muiden arabinaapureiden suvereniteettia loukkaavia toimia -
sekä YK:n johdon puutteellista reagointia niihin.
Venäjän lähettiläs ei maininnut sitä, -
että Israelin toimet Syyriassa kohdistuvat Iraniin -
ja sen pyrkimyksiin vahvistaa asemiaan Israelin pohjoisrajalla.
Iran valmistautuu selvästi täysi- mittaiseen sotaan Israelia vastaan.
Ironista kyllä, kun Iranin YK-lähettiläs mainitsi -
Israelin tekemät iskut Iranin sotilaskohteisiin Syyriassa, hän väitti,
että iskujen kohteina olleet IRGC:n ja sen liittolaisten asevarastot -
olivat pelkkiä "viattomia siviilikohteita".
Tuomitsemme jyrkästi Israelin hallinnon toistuvat -
Syyrian suvereniteettiin ja alueelliseen koskemattomuuteen kohdistuvat -
hyökkäykset ja rikkomukset. Nämä paheksuttavat iskut, -
kuten Damaskoksen lähistölle 21.8. tehty isku, -
kohdistuvat tarkoituksella siviili- infrastruktuuriin ja rikkovat räikeästi-
kansainvälistä humanitaarista oikeutta ja YK:n peruskirjaa.
Lisäksi ne muodostavat vakavan uhan alueelliselle rauhalle ja vakaudelle.
Kansainvälisen yhteisön kyvyttömyys vastata näihin loukkauksiin -
on syvästi huolestuttavaa.
Yhdysvaltain YK-lähettiläs Linda Thomas-Greenfield syytti Venäjää -
Syyrian konfliktin poliittisen prosessin jarruttamisesta.
Hän myös korosti, että olosuhteet eivät ole vielä suotuisat, -
jotta pakolaiset voisivat palata koteihinsa Syyriaan.
Vaikka Assadin hallinto penää pakotehelpotuksia, -
USA aikoo vaatia hallintoa vastuuseen sen tekemistä rikoksista, -
kunnes poliittinen prosessi alkaa tuottaa tulosta.
Tosiasia on, että pakolaisten turvallinen ja arvokas paluu -
ei onnistu ennen kuin olosuhteet kohenevat.
Syyrialaiset eivät palaa maahansa, -
jos he ovat vaarassa joutua värvätyksi Syyrian armeijaan -
tai tulla väärin perustein pidätetyksi, kidutetuksi tai siepatuksi.
Näimme arabien yhteyskomitean 15.8. antaman Syyria-julkilausuman, -
jossa ilmaistiin toive siitä, että perustuslakikomitea -
kokoontuisi uudestaan Ammanissa vielä tämän vuoden aikana.
Komitean edellisestä kokouksesta on jo vuosi, -
ja kaikki tietävät, mikä taho jarruttaa edistystä: Venäjä.
Yhdysvallat vaatii edelleen Syyrian hallintoa vastuuseen -
sen tekemistä vääryyksistä.
Pakotteiden asettaminen vastuullisille on yksi keino siihen.
USA:n asettamat pakotteet pysyvät voimassa ainakin siihen asti, -
kunnes poliittista ratkaisua on ryhdytty edistämään konkreettisesti.
Kiitos seurasta.
Huomenna perjantaina kanavalla esitetään -
uusin Suurvallat pelissä -jakso. Uutiset palaavat ruutuun jälleen maanantaina.
Rukoillaan rauhaa Jerusalemille ja pelastusta Israelille.
Olen Jonathan Hessen. Shabat shalom.
Suomennos: Sirpa Kaukonen